ananddey/assamese-wiki-corpus huggingface dataset:
এই এই

এই এই (বাৰ্মিজ ভাষা: အိအိ (অি অি); জন্ম: ১৪ নৱেম্বৰ ১৯৬৫) এগৰাকী বাৰ্মিজ (ম্যানমাৰৰ) গায়িকা। ১৯৯০ চনৰ দশকত তেওঁ জনপ্ৰিয় গায়িকা আছিল আৰু কাৰিঅ'ক সংগীতৰ ক্ষেত্ৰত বিশেষভাৱে জনপ্ৰিয়তা লাভ কৰিছিল।

তেওঁ গায়ক জাৰ্লি নায়িং আৰু থিৰি কো কোৰ সৈতে একেলগে সংগীত পৰিবেশন কৰে। তেওঁলোক একেলগে ৩ এৰ'চ নামৰ এটা একক এলবাম মুক্তি দিছিল।

১৯৯৫ চনত বিবাহপাশত আবদ্ধ হোৱাৰ পিছত, তেওঁৰ সংগীত জীৱন ২৩ বছৰৰ বাবে সম্পূৰ্ণৰূপে বন্ধ হৈ পৰিছিল। তেওঁৰ স্বামী মাউং মাউং চো এগৰাকী নাবিক, আৰু তেওঁলোকে ২৪ নৱেম্বৰ ১৯৯৫ চনত বিবাহ পাশত আবদ্ধ হৈছিল। তেওঁলোকৰ এজন পুত্ৰ আৰু এজনী কন্যা সন্তান আছে। ২০১৮ চনত, তেওঁ সংগীত জগতত পুনৰ প্ৰৱেশ কৰে আৰু ৩১ মে' ২০১৮ তাৰিখে জাৰ্লি নায়িং আৰু থিৰি কো কোৰ সৈতে ৩ এৰ'চ এলবামৰ নতুন সংস্কৰণ মুক্তি দিয়ে। তেওঁৰ পুত্ৰ থুৰা মাউং চো এগৰাকী অভিনেতা, আৰু তেওঁৰ কন্যা চানমায়ে মাউং চো এগৰাকী গায়িকা।

ডিস্ক'গ্ৰাফী

একক এলবাম

৩ এৰ'চ (১৯৯৩)
৩ এৰ'চ (নতুন সংস্কৰণ এলবাম) (২০১৮)

তথ্যসূত্ৰ

শ্ৰেণী:ম্যানমাৰৰ ব্যক্তি
শ্ৰেণী:জীৱিত ব্যক্তি
শ্ৰেণী:গায়িকা
লতিকা সৰকাৰ

লতিকা সৰকাৰ (, ৪ জানুৱাৰী ১৯২৩ – ২৩ ফেব্ৰুৱাৰী ২০১৩) ভাৰতৰ এগৰাকী উল্লেখনীয় নাৰীবাদী, সমাজকৰ্মী, শিক্ষাবিদ আৰু অধিবক্তা আছিল, যি ভাৰতৰ নাৰী অধ্যয়ন আৰু মহিলাৰ অধিকাৰৰ ক্ষেত্ৰত অগ্ৰণী ভূমিকা পালন কৰিছিল৷ ১৯৮০ চনত স্থাপিত দিল্লীৰ চেণ্টাৰ ফৰ ৱমেনছ ডেভেলপমেণ্ট ষ্টাডিজ (চি ডব্লিউ ডি এছ) আৰু ১৯৮২ চনত স্থাপিত ইণ্ডিয়ান এছ’চিয়েশ্যন ফৰ ৱমেন ষ্টাডিজৰ প্ৰতিষ্ঠাপক সদস্য হিচাপে ১৯৫১ চনৰ পৰা ১৯৮৩ চনলৈকে দিল্লী বিশ্ববিদ্যালয়ৰ তেওঁ আইন অনুষদত আইন অধ্যাপনা কৰিছিল আৰু লগতে আইন অনুষদৰ মুৰব্বীও আছিল৷ ইয়াৰ পিছত তেওঁ ভাৰতীয় আইন শিক্ষানুষ্ঠানত অধ্যাপনা কৰে। কেম্ব্ৰিজ বিশ্ববিদ্যালয়ৰ পৰা স্নাতক ডিগ্ৰী লাভ কৰা তেওঁ প্ৰথমগৰাকী ভাৰতীয় মহিলা৷ তেওঁ পিছলৈ ১৯৫১ চনত বিশ্ববিদ্যালয়ৰ পৰা আইন বিষয়ত পি এইচ ডি ডিগ্ৰী লাভ কৰা প্ৰথমগৰাকী ভাৰতীয় মহিলাও হয়।

প্ৰাথমিক জীৱন আৰু শিক্ষা

১৯২৩ চনত জন্মগ্ৰহণ কৰা তেখেতে পশ্চিম বংগৰ এটা অভিজাত পৰিয়ালত ডাঙৰ-দীঘল হৈছিল, য'ত তেওঁৰ পিতৃ ছাৰ ধীৰেন মিত্ৰ ভাৰতৰ আগশাৰীৰ অধিবক্তা আছিল।.

ৰকাৰে কেম্ব্ৰিজৰ নিউনহাম কলেজত আইন অধ্যয়ন কৰিছিল আৰু অধ্যয়ন কৰা আৰু তাৰ পিছত বিশ্ববিদ্যালয়খনৰ পৰাও স্নাতক ডিগ্ৰী লাভ কৰা প্ৰথমগৰাকী ভাৰতীয় মহিলা হিচাপে পৰিগণিত হৈছিল। পিছলৈ তেওঁ আইন বিষয়ত পি এইচ ডিত লাভ কৰে৷ কেম্ব্ৰিজ বিশ্ববিদ্যালয়ত ১৯৫১ চনত এই ডিগ্ৰী তেওঁক প্ৰদান কৰা হয়। ইয়াৰ পিছত ১৯৬০ চনত হাৰ্ভাৰ্ড বিশ্ববিদ্যালয়ত তেওঁ আন্তঃৰাষ্ট্ৰীয় আইন অধ্যয়ন কৰে, য'ত তেওঁ চাৰিগৰাকী ভাৰতীয় ছাত্ৰীৰ ভিতৰত অন্যতম আছিল৷ ১৯৬১ চনত সৰকাৰ ভাৰতলৈ উভতি আহে।

১৯৮০ চনত বিনা মজুমদাৰে প্ৰতিষ্ঠা কৰা চেণ্টাৰ ফৰ ৱমেনছ ডেভেলপমেণ্ট ষ্টাডিজ (CWDS), দিল্লীৰ প্ৰতিষ্ঠাপক সদস্য হয়৷ এই অনুষ্ঠানটোৱে ভাৰতৰ মহিলাৰ অধ্যয়নৰ গতিপথত প্ৰভাৱ পেলোৱা এক প্ৰভাৱশালী প্ৰতিষ্ঠানলৈ পৰিণত হয়। ১৯৮০ আৰু '৯০ দশকৰ ভিতৰত তেওঁ দিল্লীৰ ভাৰতীয় আইন প্ৰতিষ্ঠানত অপৰাধমূলক আইন অধ্যাপনা কৰিছিল।

ব্যক্তিগত জীৱন

কেম্ব্ৰিজত পঢ়ি থকাৰ সময়তে ১৯৫১ চনত লতিকা সৰকাৰে চঞ্চল চৰকাৰক লগ পায়৷ ১৯৫৭ চনত তেওঁলোকৰ বিবাহ হয়। তেওঁলোকৰ কোনো সন্তান নাছিল৷

তথ্যসূত্ৰ

শ্ৰেণী:ভাৰতীয় অধিবক্তা
শ্ৰেণী:নাৰীবাদী
শ্ৰেণী:অধিবক্তা
শ্ৰেণী:ভাৰতৰ নাৰী
শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
শ্ৰেণী:শিক্ষাবিদ
শ্ৰেণী:মৃত ব্যক্তি
শ্ৰেণী:ভাৰতীয় ব্যক্তি
শ্ৰেণী:বিংশ শতিকাৰ ভাৰতীয় মহিলা বিজ্ঞানী
মিত্ৰবিন্দা

মিত্ৰবিন্দা হৈছে দেৱতা শ্ৰীবিষ্ণুৰ অৱতাৰ আৰু দ্বাপৰ যুগৰ দ্বাৰকাৰ ৰজা তথা কৃষ্ণৰ আঠজন প্ৰধান অষ্টভাৰ্যাৰ ষষ্ঠতম ৰাণী।

পৰিয়াল আৰু নামসমূহ

ভাগৱত পুৰাণত মিত্ৰবিন্দাক অৱন্তী ৰাজ্যৰ ৰজা জয়সেনাৰ কন্যা বুলি বৰ্ণনা কৰা হৈছে।

বিষ্ণু পুৰাণত মিত্ৰবিন্দাক শৈব্যা বা শৈভ্যা (অৰ্থ: ৰজা শিৱীৰ কন্যা/বংশধৰ) বুলি কোৱা হৈছে। বিষ্ণু পুৰাণৰ ভাষ্যকাৰ ৰত্নাগৰ্ভাই মিত্ৰবিন্দাক কৃষ্ণৰ আন এগৰাকী মুখ্য ৰাণী কালিন্দীৰ সৈতে চিনাক্ত কৰে।

হৰিবংশত, তেওঁক শিৱীৰ জীয়ৰী (বা পিতৃবংশী বংশধৰ) সুদত্ত বুলি কোৱা হৈছে। তেওঁ এগৰাকী অতি সৎ, মহৎ আৰু ৰূপৱতী কন্যা আছিল। ভাগৱত পুৰাণত বৰ্ণনা কৰা মতে, তেওঁৰ দুগৰাকী ভাতৃ আছিল যাৰ নামবোৰ ক্ৰমে বিন্দ (বিন্দ্য) আৰু অনুবিন্দ (অনুবিন্ধ্য) আছিল যিয়ে মিত্ৰবিন্দাৰ বিয়াৰ সময়ত অৱন্তীত সহ-শাসক হিচাপে শাসনভাৰ চলাইছিল। তেওঁলোক কৌৰৱসকলৰ নেতা দুৰ্যোধনৰ সহকৰ্মী আছিল। সেয়েহে তেওঁলোকে মিত্ৰবিন্দাই কৃষ্ণৰ সৈতে বিয়া হোৱা ধাৰণাটোৰ বিৰোধিতা কৰিছিল, কিয়নো তেওঁ কুন্তী পুত্ৰ পাণ্ডৱ আৰু কৌৰৱৰ প্ৰতিদ্বন্দ্বীসকলৰ সৈতে সম্পৰ্ক ৰাখিছিল।

বিবাহ

ভাগৱত পুৰাণত কৃষ্ণৰ আৰু মিত্ৰবিন্দাৰ বিবাহৰ সম্বন্ধে বৰ্ণনা চমুকৈ পোৱা যায়। তেওঁ স্বয়ংবৰ অনুষ্ঠানত কৃষ্ণক তেওঁৰ স্বামী হিচাপে বৰণ কৰে। কিন্তু তেওঁৰ ভাতৃসকলে ইয়াক ভাল নাপায় আৰু বিয়াখন নিষিদ্ধ কৰে। তেওঁলোকে কৌৰৱসকলৰ বাহিনীৰ সৈতে যোগদান কৰে আৰু কৃষ্ণৰ বিৰূদ্ধে যুঁজ দিয়ে। শ্ৰীকৃষ্ণই ৰাজকুমাৰসকলক পৰাজিত কৰি মিত্ৰবিন্দাক বলপূৰ্বক তাৰ পৰা আঁতৰাই লৈ যায়।

তথ্যসূত্ৰ

শ্ৰেণী:ভাগৱত পুৰাণৰ চৰিত্ৰ
শ্ৰেণী:হিন্দু কিংবদন্তি
শ্ৰেণী:শ্ৰীকৃষ্ণৰ সহধৰ্মিণী
ফটোগ্ৰাফী

ফটোগ্ৰাফী হৈছে পোহৰ ৰেকৰ্ড কৰি দীৰ্ঘম্যাদী ছবি সৃষ্টি কৰাৰ কলা, প্ৰয়োগ, আৰু অনুশীলন। ছবিসমূহ হয়তো ইমেজ চেন্সৰৰ জৰিয়তে ইলেক্ট্ৰনিকভাৱে নাইবা ফটোগ্ৰাফিক ফিল্মৰ দৰে পাতল-সংবেদনশীল সামগ্ৰীৰ জৰিয়তে ৰাসায়নিকভাৱে সৃষ্টি কৰা হয়। ফটোগ্ৰাফীক বিজ্ঞান, নিৰ্মাণ আৰু ব্যৱসায়ৰ দৰে বহুতো ক্ষেত্ৰত ব্যৱহাৰ কৰাৰ লগতে কলা, চলচ্চিত্ৰ আৰু ভিডিঅ' নিৰ্মাণ, মনোৰঞ্জনমূলক উদ্দেশ্য, হবি আৰু গণমাধ্যমত ইয়াৰ অধিক প্ৰত্যক্ষ ব্যৱহাৰ হয়।

তথ্য সংগ্ৰহ

*
পদ্মিনী চেট্টুৰ

পদ্মিনী চেট্টুৰ (; জন্ম: ১৯৭০) এগৰাকী ভাৰতীয় সমকালীন নৃত্যশিল্পী আৰু চন্দ্ৰলেখাৰ দ্বাৰা প্ৰশিক্ষণপ্ৰাপ্ত কৰিঅ’গ্ৰাফাৰ। তেওঁ ভাৰতৰ চেন্নাইত নিজাকৈ নৃত্য কোম্পানী "পদ্মিনী চেত্তুৰ ডাঞ্চ কোম্পানী" চলায়।

১৯৭০ চনত জন্মগ্ৰহণ কৰা পদ্মিনী চেট্টুৰে সৰুৰে পৰা ভাৰতীয় শাস্ত্ৰীয় নৃত্য ভাৰত নাট্যমৰ প্ৰশিক্ষণ লবলৈ আৰম্ভ কৰিছিল। ১৯৯১ চনত পিলানীৰ বিৰলা ইনষ্টিটিউট অফ টেকন'লজী এণ্ড চাইন্স, পিলানীৰ (BITS) পৰা স্নাতক ডিগ্ৰী লাভ কৰে।

কৰ্মজীৱন

১৯৮৯ চনত পদ্মিনীয়ে তেওঁৰ প্ৰথম সমকালীন সম্পৰীক্ষা চলায়।

১৯৯১ চনত চন্দ্ৰলেখাৰ দ্বাৰা পৰিচালিত নৃত্য কোম্পানীত যোগদান কৰে আৰু ২০০১ চনলৈকে কোম্পানীটোৰ সৈতে জড়িত থাকে, য’ত তেওঁ ‘লীলাৱতী,’ ‘প্ৰাণ,’ ‘অংগিকা,’ ‘শ্ৰী,’ ‘ভিন্ন প্ৰবাহ,’ ‘যন্ত্ৰ,’ ‘মহাকাল’ আৰু ‘শৰীৰ’ৰ দৰে প্ৰযোজনাত অংশ লয়।

তথ্য সংগ্ৰহ

শ্ৰেণী:ভাৰতীয় মহিলা কৰিঅ'গ্ৰাফাৰ
গোলাঘাট এমেচাৰ থিয়েটাৰ ছ'চাইটি

গোলাঘাট এমেচাৰ থিয়েটাৰ ছ'চাইটি হ'ল সংগীত, নৃত্যৰ লগতে‍ থিয়েটাৰৰ দৰে পৰিৱেশ্য কলা প্ৰচাৰ; কবিতা, উপন্যাস আৰু চুটি গল্পৰ দৰে সাহিত্য; আৰু চিত্ৰকলা আৰু ফটোগ্ৰাফীৰ নিচিনা দৃষ্টিগ্ৰাহ্য কলা প্ৰচাৰৰ বাবে এক অনুষ্ঠান। এই অনুষ্ঠানে বিগত ১০০ বছৰৰো অধিক কালৰ গোলাঘাট আৰু অসমৰ কলা উদ্যোগৰ ইতি‍হাসৰ সাক্ষ্য বহন কৰে। পৰিৱেশ্য কলা আৰু দৃষ্টিগ্ৰাহ্য কলাৰ জগতৰ সৈতে‍ জডি়ত অসমীয়া মানুহক ওচৰ চপাই অনাৰ উদ্দেশ্যৰেই অসমৰ গোলাঘাটত এই সমাজ গঠন কৰা হৈছিল।

ইতিহাস

১৮৯৫ চনত প্ৰতিষ্ঠা হোৱা গোলাঘাট এমেচাৰ থিয়েটাৰ ছ'চাইটি (অনানুষ্ঠানিকভাৱে গেটছ) স্বৰ্গীয় জয় চন্দ্ৰ মৈত্ৰ আৰু অন্যান্য সকলৰ নেতৃত্বত গঢ় লোৱা এক জনহিতৈষী গোটৰ দ্বাৰা গঠন কৰা হৈছিল। অসমৰ, বিশেষকৈ গোলাঘাট অঞ্চলত নাটক আৰু সাংস্কৃতিক প্ৰতিভা বিকাশৰ বাবে এক কেন্দ্ৰ গঢ়ি তোলাৰ কল্পনাৰে ইয়াক গঠন কৰা হৈছিল। সাধাৰণতে "এমেচাৰ থিয়েটাৰ হল" নামেৰে জনাজাত সমাজখনৰ স্থায়ী থিয়েটাৰ হলটো অসমৰ আটাইতকৈ পুৰণি নাট্যকলাৰ ভৱনসমূহৰ ভিতৰত এটা আৰু ১১৭ বছৰৰো অধিক সময় ধৰি ইয়াৰ অস্তিত্ব বৰ্তি‍ আছে। ঐতিহ্য আৰু কলাৰ ক্ষেত্ৰত অসমীয়া সংস্কৃতিলৈ আগবঢ়োৱা গুৰুত্বপূৰ্ণ অৱদানৰ বাবে‍ ভাৰত চৰকাৰৰ তৰফৰ পৰা এই অনুষ্ঠানলৈ‍ স্বীকৃতি দিয়া হৈছে‍; আৰু ভাৰতৰ প্ৰাক্তন প্ৰধানমন্ত্ৰী মনমোহন সিঙৰ ভিজন বুকৰ অধীনত ইয়াৰ উন্নয়নৰ বাবে পুঁজি প্ৰদান কৰা হৈছিল।

গঠন

ছ'চাইটিয়ে বছৰজুৰি‍ ধাৰাবাহিকভাৱে সাংস্কৃতিক অনুষ্ঠান অনুষ্ঠিত কৰে, পৰিচালন সমিতিয়ে গ্ৰহণ কৰা ব্যৱস্থা অনুসৰি পৰীক্ষামূলক থিয়েটাৰ পৰিৱেশন কৰা হয়। ছ'চাইটিখনত আজীৱন সদস্যৰ উপৰিও ৩২জন সদস্যৰে গঠিত এক কাৰ্যনিৰ্বাহক সমিতি আছে।

বৰ্তমান

১৯৮১ চনৰ পৰা বিশিষ্ট নাট্যকাৰ সুৰেন্দ্ৰ নাথ শইকীয়াৰ স্মৃতিত “সদৌ অসম একাংক নাট প্ৰতিযোগিতা” আয়োজন কৰি ৰাজ্যৰ বিভিন্ন প্ৰান্তৰ নাগৰিকক নাটক আৰু সাংস্কৃতিক কাৰ্যসূচীত অংশগ্ৰহণৰ বাবে উৎসাহিত কৰি আহিছে। পৰীক্ষামূলক থিয়েটাৰৰ উপৰিও অসমীয়া সাহিত্যৰ কবি আৰু সাহিত্যিক আদি‍ বিভিন্ন স্তৰৰ প্ৰতিভাক স্বীকৃতি দিয়াৰ ক্ষেত্ৰতো চ’ছাইটিয়ে‍ সক্ৰিয়ভাৱে কাম-কাজ কৰি আহিছে।

গোলাঘাট এমেচাৰ থিয়েটাৰ ছ'চাইটিৰ উল্লেখযোগ্য দিশ

প্ৰতিবছৰে এই অনুষ্ঠানটোৱে নাটক মঞ্চস্থ কৰি আহিছে। এই মঞ্চৰ পৰাই অসমৰ নাট্যমঞ্চ আৰু চিনেমা জগতত মুনিন বৰুৱাকে আদি কৰি ভালেকেইজন প্ৰসিদ্ধ ব্যক্তিয়ে খ্যাতি অৰ্জন কৰিছে। অসমৰ জনপ্ৰিয় ছবি ‘বিদুৰভাই’ৰ পৰিচালক সুব্ৰত কাকতিৰ লগতে কেইবাজনো অভিনেতা-অভিনেত্ৰী এই অনুষ্ঠানৰে সন্তান।

তথ্যসূত্ৰ

শ্ৰেণী:গোলাঘাট জিলা
ভল্ট

ভল্ট(V) হৈছে বৈদ্যুতিক বিভৱ, বিভৱভেদ আৰু বিদ্য়ুৎবাহক বলৰ একক।

সংজ্ঞা

এডাল বিদ্য়ুৎ পৰিবাহীৰ মাজেৰে দুটা বিন্দুৰ মাজেৰে এক এম্পিয়াৰ প্ৰৱাহ যাওঁতে যদি এক ৱাট শক্তি ওলায়(dissipates), তেন্তে সেই বিন্দু দুটাৰ মাজৰ বৈদ্য়ুতিক বিভৱৰ পাৰ্থক্যই হৈছে এক ভল্ট। এক মিটাৰ দূৰত্বত থকা দুখন সমান্তৰাল সমতলৰ মাজত যদি এক নিউটন প্ৰতি কুলম্ব জোখৰ বৈদ্য়ুতিক ক্ষেত্ৰ থাকে, সমতল দুখনৰ বিভৱভেদো হৈছে এক ভল্ট। তাৰোপৰি, দুটা বিন্দুৰ মাজেৰে এক জুল শক্তি প্ৰতি কুলম্ব আধানক প্ৰয়োগ কৰি বিন্দু দুটাৰ মাজেৰে পাৰ কৰিলে সেই বিভৱভেদকো এক ভল্ট বুলি কোৱা হয়।

ইয়াক এম্পিয়াৰ ওম, ৱাট প্ৰতি এম্পিয়াৰ বা জুল প্ৰতি কুলম্ব হিচাপেও প্ৰকাশ কৰিব পাৰি

পানীৰ প্ৰৱাহৰ সৈতে সাদৃশ্য

এডাল পাইপৰ মাজেৰে পানীৰ প্ৰৱাহৰ সৈতে কেতিয়াবা বিদ্য়ুৎ বৰ্তনীৰ তুলনা কৰি বৰ্তনীৰ উপাংশবোৰ বুজাবলৈ ব্যৱহাৰ কৰা হয়। যেনে বিভৱভেদৰ সৈতে পানীৰ চাপৰ পাৰ্থক্য, বৈদ্যুতিক প্ৰৱাহৰ সৈতে সেই পাইপডালৰ ব্যাসে যিমান চাপ দিছে, সেই পানীৰ চাপত কিমান পানী পাৰ হৈ গৈছে, তাক তুলনা কৰা হয়। ৰোধক হ'ব পাইপডালৰ কোনো অংশত কমি যোৱা ব্যাস আৰু ধাৰক/আৱেশক হ'ব পাইপডালৰ "U" আকৃতি য'ত কোনো এফালে সাময়িকভাৱে কিছু পানী জমা হ'ব।

বাহ্যিক সংযোগ

শ্ৰেণী:এছ আই একক
শ্ৰেণী:বৈদ্যুতিক বিভৱৰ একক
শ্ৰেণী:আলছেন্দ্ৰা ভল্টা
শ্ৰেণী:জোখ-মাখৰ একক
আইচলেণ্ডৰ নাৰী

আইচলেণ্ডৰ নাৰীসকলে উল্লেখযোগ্য লিংগ সমতা লাভ কৰি আহিছে। ২০১৮ চন পৰ্যন্ত আইচলেণ্ডত কৰ্মত নিয়োজিত ৮৮%, বিশ্ববিদ্যালয়ত পঢ়া ছাত্ৰ-ছাত্ৰীৰ ৬৫%, আৰু সংসদৰ সদস্যৰ ৪১% মহিলা হিচাপে পৰিলক্ষিত হৈছে। কিন্তু আইচলেণ্ডত মহিলাসকলে এতিয়াও পুৰুষতকৈ প্ৰায় ১৪% কমকৈ উপাৰ্জন কৰে। অৱশ্যে এই পৰিসংখ্যাত কৰ্মঘণ্টা, অতিৰিক্ত সময় আৰু নিয়োগ-পছন্দৰ দিশবোৰ লক্ষ্য কৰা হোৱা নাই। শ্ৰমৰ খণ্ডত আইচলেণ্ডৰ মহিলাৰ সংখ্যা বিশ্বৰ ভিতৰতে সৰ্বাধিক। তেওঁলোকৰ শ্ৰমিক মহিলাসকলৰ বাবে শিশুৰ যত্নৰ বাবেও উল্লেখযোগ্য আবণ্টন আছে। দেশখনত লিংগ নিৰপেক্ষ অভিভাৱকৰ ছুটী দিয়া হৈছে। প্ৰতিজন অভিভাৱকৰ বাবে একোটাকৈ অংশ থাকে আৰু ইয়াৰ এটা হস্তান্তৰযোগ্য অংশও আছে।

আইচলেণ্ড বিশ্বৰ অন্যতম নাৰীবাদী দেশ। ২০১১ চনত ইয়াক ক্ৰমাগতভাৱে দ্বিতীয় বছৰৰ বাবে এই মৰ্যাদা প্ৰদান কৰা হৈছে। মহিলাক ৰাষ্ট্ৰপতি হিচাপে লাভ কৰা আইচলেণ্ড বিশ্বৰ প্ৰথমখন দেশ। ১৯৮০ চনত ভিগডিছ ফিনবোগাড'টিৰ নামৰ এগৰাকী মহিলা আইচলেণ্ডৰ ৰাষ্ট্ৰপতি হিচাপে নিৰ্বাচিত হৈছিল। ইয়াৰ উপৰিও আইচলেণ্ডে বিশ্বৰ প্ৰথমগৰাকী মহিলা আৰু সমকামী চৰকাৰৰ মুৰব্বীৰ ৰূপত জোহানা ছিগুৰাৰ্ডোটিৰক লাভ কৰিছে যি ২০০৯ চনত দেশখনৰ প্ৰধানমন্ত্ৰী হিচাপে নিৰ্বাচিত হয়।

লিংগ ব্যৱধানৰ দিশতো আইচলেণ্ডৰ স্থান সৰ্বনিম্ন। বিশ্ব অৰ্থনৈতিক মঞ্চৰ গোলকীয় লিংগ ব্যৱধানৰ প্ৰতিবেদন অনুসৰি,আইচলেণ্ডে ২০০৯ চনৰ পৰা এই স্থান লাভ কৰি আহিছে। ২০২০ চনত আইচলেণ্ডত ১২.২% ব্যৱধান আছিল; যাক স্বাস্থ্য, শিক্ষা, অৰ্থনৈতিক অংশগ্ৰহণ আৰু সুযোগ, তথা ৰাজনৈতিক প্ৰগতি নামৰ চাৰিটা বিভাগত জোখা হৈছে। মহিলা আৰু পুৰুষৰ মাজত দৰমহাৰ ব্যৱধানো ক্ৰমান্বয়ে হ্ৰাস পাইছে যাৰ ফলত ২০৬৮ চনত দেশখনত দৰমহাৰ দিশত সমতা স্থাপন হ'ব। তাৎপৰ্যপূৰ্ণভাৱে, আইচলেণ্ডত মহিলাসকলে গড় হিচাপত পুৰুষৰ প্ৰায় ৭২% দৰমহা লাভ কৰে। আৰু তেওঁলোক এতিয়াও ঘৰুৱা আৰু যৌন হিংসাৰ বলি হয়।
আইচলেণ্ড তৰ্কাতীতভাৱে বিশ্বৰ অন্যতম লিংগ-সম দেশ। দ্য ইকনমিষ্ট-এ যুগুতোৱা মহিলা সূচকাংকৰ কাম কৰাৰ সবাতোকৈ উত্তম ঠাইৰ তালিকাত আইচলেণ্ডক ২০১৬ চনত প্ৰথম স্থানত তালিকাভুক্ত কৰা হৈছে।নাৰীবাদী দেশৰ তালিকাতো আইচলেণ্ডৰ স্থান সৰ্বোচ্চ। ২০০৯ চনৰ পৰা বিশ্ব অৰ্থনৈতিক মঞ্চৰ লিংগ দৰমহাৰ ব্যৱধান সূচকাংকত আইচলেণ্ড প্ৰথম স্থানত আছে।[ যোৱা আঠ বছৰ ধৰি আইচলেণ্ডে বিশ্ব অৰ্থনৈতিক মঞ্চৰ বাৰ্ষিক গোলকীয় লিংগ ব্যৱধানৰ মাপাংকনত এশখনতকৈও অধিক দেশৰ ভিতৰত প্ৰথম স্থান দখল কৰিছে। যিয়ে স্বাস্থ্য, ৰাজনীতি, শিক্ষা, আৰু নিয়োগৰ ক্ষেত্ৰত পুৰুষ আৰু মহিলাৰ মাজত থকা বৈষম্যৰ পৰিমাপ নিৰ্ণয় কৰে (এখন দেশৰ মাপ যিমানেই উচ্চ, ইয়াৰ লিংগ বৈষম্য সিমানেই কম।)"

তথ্যসূত্ৰ

শ্ৰেণী:নাৰীবাদ
শ্ৰেণী:নাৰীৰ অধিকাৰ
শ্ৰেণী:দেশভেদে নাৰী
পল কালানিথি

পল সুধীৰ অৰুল কালানিথি (ইংৰাজী : Paul Sudhir Arul Kalanithi ; ১ এপ্ৰিল, ১৯৭৭ – ৯ মাৰ্চ, ২০১৫) এগৰাকী আমেৰিকান স্নায়ুশৈল্যচিকিৎসক আৰু লেখক আছিল। তেওঁ লিখা When Breath Becomes Air গ্ৰন্থখন তেওঁৰ জীৱন আৰু চতুৰ্থ পৰ্যায়ৰ সঞ্চাৰী হাঁওফাঁওৰ কৰ্কট ৰোগৰ বিষয়ে লিখা এখন স্মৃতিচাৰণমূলক গ্ৰন্থ। ২০১৬ চনৰ জানুৱাৰী মাহত ৰেণ্ডম হাউছে মৰণোত্তৰভাৱে কিতাপখন প্ৰকাশ কৰিছিল। ই কেইবাসপ্তাহ ধৰি দ্য নিউয়ৰ্ক টাইমছৰ অকাহিনী শাখাৰ বেষ্ট চেলাৰ তালিকাত আছিল।

প্ৰাৰম্ভিক জীৱন আৰু শিক্ষা

১৯৭৭ চনৰ ১ এপ্ৰিলত জন্মগ্ৰহণ কৰা পল কালানিথিয়ে নিউয়ৰ্কৰ ৱেষ্টচেষ্টাৰত বাস কৰিছিল। তেওঁ ভাৰতৰ তামিলনাডু আৰু অন্ধ্ৰপ্ৰদেশৰ পৰা অহা এটা খ্ৰীষ্টান পৰিয়ালত জন্মগ্ৰহণ কৰিছিল। কালানিথিৰ জীৱন আৰু সুমন নামৰ দুজন ভাতৃ আছিল। জীৱন এগৰাকী কম্পিউটাৰ/ৰবটিক্স অভিযন্তা আৰু সুমন এগৰাকী স্নায়ু বিশেষজ্ঞ। কালানিথিৰ বয়স ১০ বছৰ থাকোতে তেওঁলোকৰ পৰিয়ালটো নিউয়ৰ্কৰ ব্ৰংক্সভিলৰ পৰা এৰিজোনাৰ কিংমেনলৈ গুচি যায়। কালানিথিয়ে কিংমেন হাইস্কুলৰ পৰা শিক্ষাগ্ৰহণ কৰিছিল। তেওঁক আলফা ওমেগা আলফা নেশ্বনেল মেডিকেল অনৰ চছাইটীত অন্তৰ্ভুক্ত কৰা হৈছিল। ২০১৫ চনৰ মাৰ্চ মাহত ৩৭ বছৰ বয়সত তেওঁৰ মৃত্যু হয়।
লুচি ষ্টেনফৰ্ড বিশ্ববিদ্যালয়ৰ এগৰাকী প্ৰশিক্ষাৰ্থী আৰু তেওঁ 'হোৱেন ব্ৰেথ বিকামছ এয়াৰ'ৰ উপসংহাৰ লিখিছিল। তেওঁৰ যমজ ভগ্নী জোৱানা গডাৰ্ড 'এ কাপ অৱ জো' নামৰ ব্লগটোৰ সৃষ্টকৰ্তা।

যদিও কালানিথি এটা নৈষ্ঠিক খ্ৰীষ্টান পৰিয়ালত ডাঙৰ-দীঘল হৈছিল, তথাপি তেওঁ কৈশোৰকাল আৰু জীৱনৰ কুৰিৰ দশকত ধৰ্মীয় বিশ্বাসৰ পৰা আঁতৰি আন ধাৰণাসমূহৰ পক্ষত থিয় দিছিল। কিন্তু তেওঁ "খ্ৰীষ্টান ধৰ্মৰ কেন্দ্ৰীয় মূল্যবোধসমূহ যেনে — ত্যাগ, মুক্তি, ক্ষমা" ধৰি ৰাখিছিল আৰু জীৱনৰ পিছৰ কালছোৱাত খ্ৰীষ্টান ধৰ্মলৈ ঘূৰি আহিছিল। তেওঁৰ কিতাপখনত তেওঁ লিখিছে যে যদি তেওঁ যৌৱনকালত বেছি ধাৰ্মিক হ’লহেঁতেন, তেন্তে তেওঁ এজন যাজক হৈ পৰিলহেঁতেন।
"Before I go: Time warps for a young surgeon with metastatic lung cancer" for Stanford Medicine Magazine
"My last day as a surgeon" for The New Yorker
"Terra Incognita: Remembering Sherwin Nuland" for The Paris Review

গৱেষণামূলক প্ৰবন্ধ

O'Shea DJ*, Kalanithi P*, Ferenczi EA*, Hsueh B, Chandrasekaran C, Goo W, Diester I, Ramakrishnan C, Kaufman MT, Ryu SI, Yeom KW, Deisseroth K, Shenoy KV. Scientific Reports. 2018 Apr 30;8(1):6775. . *Co-first author.

father. name.

তথ্যসূত্ৰ

শ্ৰেণী:মৃত ব্যক্তি
তাহমিমা আনাম

তাহমিমা আনাম (; জন্ম: ৮ অক্টোবৰ, ১৯৭৫) বাংলাদেশত জন্ম গ্ৰহণ কৰা এগৰাকী ব্ৰিটিছ লেখক, ঔপন্যাসিক আৰু প্ৰাৱন্ধিক। আ গ’ল্ডেন এইজ তেওঁৰ প্ৰথমখন উপন্যাস। কিতাপখন ২০০৭ চনত প্ৰকাশ হৈছিল আৰু ২০০৮ চনত শ্ৰেষ্ঠ প্ৰথম কিতাপৰ ‘কমনৱেলথ ৰাইটাৰ্ছ প্ৰাইজ’ লাভ কৰিছিল। তেওঁৰ দ্য গুড মুছলিম উপন্যাসখনে ‘মেন এছিয়ান লিটাৰেৰী প্ৰাইজ’ৰ বাবে মনোনয়ন লাভ কৰিছিল। তাহমিমা আনাম আবুল মনচুৰ আহমেদৰ নাতি আৰু মহফুজ আনামৰ জীয়ৰী।

প্ৰাৰম্ভিক জীৱন

১৯৭৫ চনৰ ৮ অক্টোবৰ তাৰিখে বাংলাদেশৰ ঢাকাত তাহমিমাৰ জন্ম হয়। তেওঁৰ পিতৃৰ নাম আছিল মহফুজ আনাম আৰু মাতৃ শ্বাহীন আনাম। মাক-দেউতাকে ইউনেস্ক’ৰ কৰ্মচাৰী ৰূপে চাকৰিত যোগদান কৰাৰ বাবে ২ বছৰ বয়সৰপৰা আনাম পেৰিছত থাকিবলৈ লয়। দেউতাকে মুক্তি যুদ্ধত অংশ লোৱাৰ পিছৰে পৰা পৰিয়ালৰপৰা ‘বাংলাদেশ মুক্তি যুদ্ধ’ৰ কাহিনী শুনি শুনি, পেৰিছ, নিউয়ৰ্ক আৰু বেংককত আনাম ডাঙৰ-দীঘল হয়৷

শিক্ষা

২০০৫ চনত, ১৭ বছৰ বয়সত তাহমিমাই তেওঁৰ গৱেষণাপত্ৰ "Fixing the Past: War, Violence, and Habitations of Memory in Post-Independence Bangladesh." ৰ বাবে মাউণ্ট হ’লয়ক কলেজৰপৰা এটি বৃত্তি লাভ কৰিছিল। এই কলেজৰপৰাই ১৯৯৭ চনত তেওঁ স্নাতক ডিগ্ৰী লাভ কৰিছিল। স্নাতকোত্তৰৰ পঢ়া-শুনাৰ সময়ত, এই যুদ্ধক লৈ আনামে গৱেষণাও কৰিছিল আৰু গৱেষণাৰ সুবিধাৰ বাবে তেওঁ দুটাকৈ বছৰ বাংলাদেশত থাকি লোৱাৰ উপৰিও প্ৰায় ১০০ জন মুক্তি-যুঁজাৰুৰ সাক্ষাৎকাৰ গ্ৰহণ কৰিছিল। যুদ্ধৰ পটভূমিক চিত্ৰিত কৰা তাৰেক মাসুদ আৰু ক্যথেৰিন মাসুদৰ এখন চিনেমাৰ চেটতো তাহমিমাই কাম কৰিছিল। চিনেমাখনে সমালোচকৰ প্ৰশংসা লাভ কৰিছিল।।

২০১১ চনত দ্য গুড মুছলিম নামে আ গ’ল্ডেন এইজ উপন্যাসৰ এটি চিক্যুৱেল প্ৰকাশ পায় আৰু ‘মেন এছিয়ান লিটাৰেৰী প্ৰাইজ’ৰ বাবে মনোনয়ন লাভ কৰে। ২০১৫ চনত তাহমিমাৰ চুটি-গল্প গাৰমেণ্টচ্‌ প্ৰকাশ পায় আৰু ই ‘অ’ হেনৰী বঁটা’ লাভ কৰে ।আৰু ‘বিবিচি নেচনেল চ’ৰ্ট ষ্টৰি এৱাৰ্ড’ৰ তালিকাভুক্ত হয়। একে বছৰতে তেওঁ আন্তঃৰাষ্ট্ৰীয় মেন বুকাৰ বঁটাৰ বিচাৰকৰ আসন শুৱনি কৰে।

২০১৬ চনত, হাৰ্পাৰ কলিন্সে তেওঁৰ উপন্যাস দ্য বনচ্‌ অৱ গ্ৰেচ প্ৰকাশ কৰে।আনামে বাংলাদেশ আৰু ইয়াৰ বিভিন্ন বৰ্দ্ধিত সমস্যা সম্পৰ্কে প্ৰৱন্ধ লিখে আৰু তেওঁৰ প্ৰৱন্ধসমূহ ‘দ্য নিউয়ৰ্ক টাইমছ’, ‘দ্য গাৰ্ডিয়েন’ আৰু ‘দ্য ষ্টেটচম্যান’ আদিত প্ৰকাশ হয়।

২০২১ চনত, তেওঁৰ নৱতম উপন্যাস দ্য ষ্টাৰ্টাপ ৱাইফ প্ৰকাশ পায় আৰু কিতাপখনে সৰ্ব্বশ্ৰেষ্ঠ কিতাপৰ সন্মান লাভ কৰে।

ব্যক্তিগত জীৱন

আনামৰ প্ৰথমজন স্বামী আছিল এগৰাকী বাংলাদেশী মাৰ্কেটিং এক্সিকিউটিভ। ২০১০ চনত তেওঁ আমেৰিকান আৱিষ্কাৰক ৰোলেণ্ড অ’ লেম্বৰ সৈতে বিবাহপাশত আৱদ্ধ হয়। হাভাৰ্ডত দুয়োজনৰে চিনা-পৰিচয় হৈছিল। তেওঁলোক ৰুমি নামৰ এটি পুত্ৰ সন্তানৰ অধিকাৰী।

গ্ৰন্থপঞ্জী

উপন্যাস

আ গ’ল্ডেন এইজ
দ্য গুড মুছলিম
দ্য ব’নচ্‌ অৱ গ্ৰেচ
দ্য ষ্টাৰ্টাপ ৱাইফ

গল্প গ্ৰন্থ

চেভিং দি ৱৰ্ল্ড
আনৱাৰ গেটচ্‌ এভ্ৰিথিং
ফ্ৰী-মেনচ্‌

তথ্যসূত্ৰ

শ্ৰেণী: সাহিত্যিক
শ্ৰেণী:বাংলাদেশৰ ব্যক্তি
শ্ৰেণী:জীৱিত ব্যক্তি
পশ্চিম কলিয়াবৰ উচ্চ মাধ্যমিক বিদ্যালয়

অসমৰ নগাঁও জিলাৰ কলিয়াবৰ ব্লকৰ বেচেলেমাৰী গাঁৱত অৱস্থিত পশ্চিম কলিয়াবৰ উচ্চ মাধ্যমিক বিদ্যালয় (পশ্চিম কলিয়াবৰ হাইস্কুল বুলিও জনা যায়) এখন সহ-শৈক্ষিক বিদ্যালয়। ১৯৭২ চনত প্ৰতিষ্ঠা হোৱা এইখন বিদ্যালয়ক শিক্ষা বিভাগে পৰিচালনা কৰে। বিদ্যালয়খনত প্ৰথম শ্ৰেণীৰ পৰা দশম শ্ৰেণীলৈকে শিক্ষা প্ৰদান কৰা হয় আৰু ইয়াৰ লগত সংলগ্ন প্ৰাক প্ৰাথমিক শাখা আছে। বিদ্যালয়খনত শিক্ষাৰ মাধ্যম অসমীয়া।

আন্তঃগাঁথনি

বিদ্যালয়খনত ক্ৰিকেট, বাস্কেটবল, ভলীবল, টেবুল টেনিছ, বেডমিণ্টন, আৰু অন্যান্য খেলৰ কাৰণে এখন খেলপথাৰ আছে।

শিক্ষাবিদ

এই বিদ্যালয়খন মাধ্যমিক শিক্ষা ব’ৰ্ড, অসম (SEBA)ৰ সৈতে জড়িত আৰু এখন উচ্চতৰ মাধ্যমিক বিদ্যালয়।

স্থান আৰু যোগাযোগ

পশ্চিম কলিয়াবৰ উচ্চ মাধ্যমিক বিদ্যালয় গ্ৰাম্য অঞ্চলত অৱস্থিত।

তথ্যসূত্ৰ

বহিঃসংযোগ

শ্ৰেণী:অসমৰ বিদ্যালয়সমূহ
কেৰেন আবেই

কেৰেন লিডিয়া আবেই এগৰাকী ডেনিছ লেখিকা। ১৯৩০ চনৰ শেষৰ ফালে পেৰিছ আৰু লণ্ডনত সাংবাদিক হিচাপে কাম কৰাৰ আগতে তেওঁ কেইবাখনো ঐতিহাসিক উপন্যাসৰ দ্বাৰা জনপ্ৰিয়তা লাভ কৰিছিল য’ত দৃঢ় ইচ্ছাশক্তিৰ নাৰী তেওঁৰ মূল চৰিত্ৰ আছিল। তেওঁৰ ৰচনাসমূহৰ ভিতৰত ভ্ৰমণৰ কিতাপ আৰু ৰচনা সংকলনো আছে।

জীৱনী

নৰেব্ৰ’ৰ পাইকাৰী ব্যৱসায়ী ৰুডলফ খ্ৰীষ্টিয়ান আবেইৰ কন্যা আবেই কোপেনহেগেনত ডাঙৰ-দীঘল হৈছিল, কেৰেন কেয়াৰৰ স্কুলত পঢ়িছিল। স্কুলৰ পৰীক্ষাৰ পিছত তেওঁ অফিচৰ কেৰাণী হিচাপে কাম কৰিছিল তাৰ পিছত এগৰাকী পৰিভ্ৰমী সাংবাদিক হৈছিল। ১৯২৯ চনত পেৰিছলৈ যায় আৰু তিনি বছৰ ধৰি সাপ্তাহিক স্ক্যাণ্ডিনেভাৰ আই পেৰিছত কাম কৰে। ডেনমাৰ্কলৈ উভতি অহাৰ লগে লগে তেওঁ পলিটিকেন্স লিটাৰব্লেডৰ সম্পাদকীয় সম্পাদক হিচাপে কাম কৰে। ১৯৩৬ চনৰ পৰা ১৯৩৭ চনলৈকে প্ৰথমে লণ্ডনত আৰু তাৰ পিছত পেৰিছত পলিটিকেনৰ বিদেশী সংবাদদাতা আছিল। ১৯৩৭ চনত তেওঁ দৈনিক বাৰ্লিংগস্কে টিডেণ্ডলৈ গুচি যায় যাৰ সৈতে তেওঁ কৰ্মজীৱনৰ বাকী সময়ছোৱাত সম্পৰ্ক বজাই ৰাখিছিল। তেওঁৰ প্ৰতিবেদন, ধাৰাবাহিক আৰু ৰচনাসমূহ যুদ্ধৰ পূৰ্বৰ সময়ৰ বিকাশৰ প্ৰতি তেওঁৰ গভীৰ আগ্ৰহৰ প্ৰমাণ।

১৯৩৯ চনত তেওঁৰ প্ৰথম উপন্যাস ডেৰ এৰ লেংট টিল পেৰিছ (পেৰিছলৈ যোৱাৰ পথ আছে)ৰ পিছত দ্বিতীয় বিশ্বযুদ্ধৰ সময়ত ঔপন্যাসিক হিচাপে তেওঁৰ অগ্ৰগতি লাভ কৰে ১৯৪২ চনত ডেট স্কেভেড কিছুম বাকে (এইটো কিছুম বাকেত ঘটিছিল), ১৯৪৩ চনত ফ্ৰুয়েন টিল কেজছাৰগাৰ্ডেন (সম্ৰাট ভদ্ৰমহিলা) আৰু... Vi, der elsker livet (We who love life) 1944 চনত এই সকলোবোৰেই ১৯ শতিকাৰ উত্তৰ জিলেণ্ডত বাস কৰা এগৰাকী দৃঢ় ইচ্ছাশক্তিৰ মহিলাৰ জীৱনৰ বিকাশৰ সূত্ৰপাত ঘটায়। ইয়াৰ উপৰিও জনপ্ৰিয় আছিল তেওঁৰ মাৰ্টিন ধাৰাবাহিক (১৯৫০–৫৪), ১৯ শতিকাৰ গ্ৰাম্য জুটলেণ্ডৰ আধাৰত নিৰ্মিত আৰু আমেৰিকালৈ প্ৰব্ৰজন কৰা লোকসকলৰ জীৱনৰ সন্ধান কৰা পাঁচ খণ্ডৰ উপন্যাস। এই ধাৰাবাহিকখনৰ ভিতৰত আছে মাৰ্টিন (১৯৫০), মিন ছ'ন জানুছ (মাই চন জেনুছ) ১৯৫১, ব্ৰেণ্ড ডাইন স্কিবে (বাৰ্ণ ইয়োৰ শ্বিপচ্) ১৯৫২, ডেট গিল্ডনে লেণ্ড (দ্য গোল্ডেন কাণ্ট্ৰী) ১৯৫৩ আৰু ডেন ৰ'ড ডাল (দ্য ৰেড ভেলী) ১৯৫৪। কেৰেন আবেই তেওঁৰ কাল্পনিক জীৱনীও সফল হৈছিল: গ্ৰেভিণ্ডেন এফ বেগছভাৰ্ড (বাগছভাৰ্ডৰ কাউণ্টেছ) ১৯৫৮ আৰু মিন বেডষ্টেমৰ এৰ জমফ্ৰু (মাই গ্ৰণ্ডমাদাৰ ইজ এ ভাৰ্জিন) ১৯৬৫।

তেওঁৰ সকলো উপন্যাসতে তেওঁৰ নাৰী চৰিত্ৰসমূহে যুক্তি, সংবেদনশীলতা আৰু শক্তিৰ ক্ষেত্ৰত পাৰদৰ্শিতা দেখুৱাইছে আনহাতে তেওঁৰ কাহিনীসমূহ বিভিন্ন পৰিৱেশত অৱস্থিত, জীৱনৰ বিভিন্ন স্তৰৰ মানুহক পতিয়ন যোগ্যভাৱে চিত্ৰিত কৰিছে: চাৰ্কাছৰ লোক, কৃষক, প্ৰব্ৰজনকাৰী বা অভিজাত শ্ৰেণী। তেওঁৰ সকলো কাহিনীৰে ফলাফল সুখকৰ আছিল যদিও কিছুমান ক্ষেত্ৰত সিদ্ধান্তটো অলপ কৃত্ৰিম যেন লাগে।

নিজৰ অভিজ্ঞতাৰ আধাৰত ভ্ৰমণৰ কিতাপও লিখিছিল। ১৯৪৯ চনত আমেৰিকা ইকে লিগাৰ লেংট হাৰফ্ৰা (আমেৰিকা ইয়াৰ পৰা বহু দূৰত নহয় বুলি ভাল লাগিল) আৰু ১৯৬৩ চনত আইৰলেণ্ড — মিন টছড ø (আয়াৰলেণ্ড - মোৰ টছড দ্বীপ)ত ডেজলিগট আদি অন্যতম। তেওঁৰ সংগ্ৰহ কৰা ৰচনাসমূহ ১৯৬৮ চনত Fra mit skovhus (মোৰ হাবিৰ ঘৰৰ পৰা) নামেৰে প্ৰকাশ পাইছিল।

তথ্য সূত্ৰ

শ্ৰেণী:সাহিত্যিক
শ্ৰেণী:সাংবাদিক
শ্ৰেণী:নাৰীবাদ আৰু লোকগাথা ২০২৫
শ্ৰেণী:মৃত ব্যক্তি
ৰীম আলাছাদি

ৰীম আলাছাদি (আৰবী: ريم الأسدي) ইৰাকত জন্মগ্ৰহণ কৰা এগৰাকী ব্ৰিটিছ ফেশ্বন ডিজাইনাৰ। লণ্ডন আৰু টকিঅ’ দুয়োখনতে তেওঁৰ ঘৰ আছে আৰু তেওঁ সৃষ্টি কৰা পোছাকৰ আৰ্হি জাপানত অতি জনপ্ৰিয়, তেওঁৰ শৈলীক "ব্ৰিটিছ পাংক আৰু পুনঃব্যৱহৃত সামগ্ৰীসমূহক ভিক্টোৰিয়ান-প্ৰেৰিত ভলিউমিনাছ আৰু কামুক পোছাকলৈ পৰিৱৰ্তন কৰা" বুলি বৰ্ণনা কৰা হৈছে।

প্ৰাথমিক জীৱন আৰু কেৰিয়াৰ

আলাছাদিৰ জন্ম ইৰাকত ১৬ বছৰ বয়সলৈকে তেওঁ কেণ্টৰ কেৰেন মিলেনৰ বাবে কাম কৰিছিল। আৰু ২০০৫ চনৰ পৰা টকিঅ’ ফেশ্বন উইকৰ অংশ হিচাপে হাৰাজুকুৰ এটা ডিপাৰ্টমেণ্টেল ষ্ট’ৰ লাফ’ৰেটৰ সৈতে সহযোগিতা কৰি আহিছে।

২০০৭ চনত প্ৰত্যক্ষ আৰু পৰোক্ষভাৱে অংশ লৈ বিউটিফুল এগনি শীৰ্ষক এটা শ্ব’ৰে লণ্ডন ফেশ্বন উইকৰ ক্ষেত্ৰখনত প্ৰৱেশ কৰে।

জাপান ফেশ্বন উইকত তেওঁ শ্ৰেষ্ঠ শ্ব’ৰ বঁটা লাভ কৰে, য’ত তেওঁ তেওঁৰ ৰেডি-টু-ৱেৰ লাইন মুকলি কৰে, যিটো হৈছে ডিপ ইনকি ব্লুজ, বাৰ্ণ্ট চিয়েনা আৰু লেচি হোৱাইটৰ এক অনন্য সংকলন।[1]

শেহতীয়াকৈ আলাছাদি এজন প্ৰিন্সিপাল টিচিং ফেলো আৰু ইউনিভাৰ্চিটি অৱ চাউথমপটনৰ ৱিনচেষ্টাৰ স্কুল অৱ আৰ্টৰ বিভিন্ন এম এ প্ৰগ্ৰেমৰ নেতা।

তথ্য সূত্ৰ

শ্ৰেণী:ব্যৱসায়ী
শ্ৰেণী:নাৰীবাদ আৰু লোকগাথা ২০২৫
শ্ৰেণী:নাৰী
উল্লেখযোগ্য হাফু ব্যক্তিৰ তালিকা

হাফু (ハーフ, অৰ্থাৎ আধা; ইংৰাজী: Hafu) হৈছে জাপানত জন্মগ্ৰহণ কৰা সেইজন ব্যক্তি যাৰ বংশধৰসকলৰ আধা এছিয়ান আৰু আধা অ-এছিয়ান বা এছিয়ান নহয়। সাধাৰণতে মিশ্ৰিত জাতিৰ পূৰ্বপুৰুষ থকা যিকোনো লোকৰ বৰ্ণনা কৰিবলৈও এই শব্দটো ব্যৱহাৰ কৰিব পাৰি। জাপানত যিসকল ব্যক্তিৰ পিতৃ-মাতৃৰ এজন অ-এছীয় বা এছিয়ান নহয়, তেওঁলোকক হাফু জাপানী বুলি কোৱা হয়। তলত উল্লেখযোগ্য হাফু ব্যক্তিসকলৰ এখন তালিকা প্ৰস্তুত কৰা হল;

শিক্ষা, বিজ্ঞান আৰু প্ৰযুক্তিবিদ্যা

কলা আৰু স্থাপত্য

ব্যৱসায় আৰু অৰ্থনীতি

মনোৰঞ্জনকাৰী

অভিনেতা
চলচ্চিত্ৰ পৰিচালক, নিৰ্মাতা আৰু প্ৰযোজক
মডেল আৰু সৌন্দৰ্য্য ৰাণী
সংগীতশিল্পী আৰু গায়ক

তথ্যসূত্ৰ

শ্ৰেণী:হাফু জাপানী ব্যক্তিৰ তালিকা
বিশ্বনাথ জিলা

বিশ্বনাথ জিলা (IPA: ˌbɪswəˈnɑːθ ˈtʃɑːrɪˌælɪ) অসমৰ উত্তৰ-পাৰৰ এখন জিলা। ২০১৫ চনৰ ১৫ আগষ্ট তাৰিখে অসমৰ মুখ্যমন্ত্ৰী তৰুণ গগৈ ডাঙৰীয়াই বিশ্বনাথ জিলা গঠনৰ কথা আনুষ্ঠানিকভাৱে ঘোষণা কৰিছিল। শোণিতপুৰ জিলাৰ বিশ্বনাথ মহকুমাৰ বেছি ভাগ অংশ আৰু গহপুৰৰ কিছু অংশৰে বিশ্বনাথ জিলা গঠন কৰা হ’ল। ইয়াৰ উত্তৰে অৰুণাচল প্ৰদেশ দক্ষিণে ব্ৰহ্মপুত্ৰ নদী আৰু গোলাঘাট জিলা, পূবে লখিমপুৰ জিলা আৰু পশ্চিমে শোণিতপুৰ জিলা অৱস্থিত। জিলাখনৰ সদৰ ঠাই হৈছে বিশ্বনাথ চাৰিআলি।

ইতিহাস

এই জিলা পূৰ্বতে চুতীয়া ৰাজ্য আৰু বাৰ ভূঞাসকলৰ মাজত বিভক্ত আছিল। সীমা আছিল ঘিলাধাৰী, ভৰালী আৰু দিকাৰাই নৈ। সীমাৰ ওচৰত অৱস্থিত প্ৰতাপ গড় চুতীয়া ৰজা প্ৰতাপ নাৰায়ণে নিৰ্মাণ কৰা বুলি জনা যায়‌। অৰুণাচল প্ৰদেশৰ সীমান্তৰৰ বুৰৈ নদীৰ পাৰত এটি গড় অৱস্থিত আছে য'ত শদিয়াৰ তাম্ৰেশ্বৰী মন্দিৰৰ দেৱালত পোৱা খনিকৰে অঁকা আক্ষৰ-চিহ্ন মিল দেখা গৈছে। সেইবাবে এই গড় চুতীয়া ৰাজ্যৰ দিনৰ বুলি কোৱা হয়।‌ বুৰঞ্জী সমূহত উল্লেখ কৰা আছে যে চুতীয়া ৰাজ্য দখল কৰা পাছত আহোম ৰজা চুহুংমুঙে ভৰালী‌ নৈ পাৰ হৈ ৰাউতা-তেমনীৰ (আজিৰ দিনৰ দৰং-নগাঁৱৰ অঞ্চল) ভূঞা সকলক বস কৰিছিল। এই অঞ্চলত শাসন কৰিবলৈ আহোম ৰজাই প্ৰথমতে কনচেং ধনুধৰিয়া গোহাঁইক ভটিয়লিয়া গোহাঁই বা নামনিয়াল সন্দিকৈ হিচাপে নিযুক্তি দিয়ে আৰু পাছলৈ‌ পুৰ্বৰ চুতীয়া বৰপাত্ৰ পদবীৰ অনুকৰণ কৰি বৰপাত্ৰ গোহাঁই পদবী দিয়ে। গতিকে ইয়াৰ পৰা বুজিব পাৰি যে ভৰালী নদীৰ লৈকে চুতীয়া ৰাজ্য বিয়পি আছিল।

উত্তৰ-পূব ভাৰতৰ প্ৰাচীন তীৰ্থক্ষেত্ৰ বিখ্যাত শিৱ মন্দিৰ বিশ্বৰপৰাই এই অঞ্চলৰ নাম বিশ্বনাথ হয়}। বৰ্তমান যি অঞ্চলক বিশ্বনাথ বোলা হয়, সেই অঞ্চলৰ পুৰণি নাম আছিল 'সলা'। তাৰপাছত জনাজাত হ'ল নদুৱাৰ নামেৰে। বৰ্তমান নদুৱাৰ অঞ্চলৰ পূব অংশই বিশ্বনাথ অঞ্চল। প্ৰশাসনিক মহকুমা হ'ল বিশ্বনাথ। পুৰাণ আৰু তন্ত্ৰত উল্লিখিত বিশ্বনাথ নামে বিশ্বনাথ তীৰ্থক্ষেত্ৰ বা বিশ্বনাথ ধামকহে বুজাইছিল। বিশ্বনাথ শব্দৰ অৰ্থ বিশ্বৰ গৰাকী। বিশ্বৰ গৰাকীৰ অধিষ্ঠান ক্ষেত্ৰ এই বিশ্বনাথ। বিশ্বনাথক গুপ্তকাশী বুলিও কোৱা হয়। কিম্বদন্তি মতে, কুমুদ আৰু কৌস্তভ নামৰ দুজন মুনিৰ শাপত বিশ্বনাথখন গুপ্ত কাশী হ'ল। গুপ্তকাশীৰ অৰ্থ এই যে ই কাশী বুলি জনাজাত নহয়।

শৈক্ষিক অনুষ্ঠান

বিশ্বনাথ মহাবিদ্যালয়
বিশ্বনাথ বাণিজ্য মহাবিদ্যালয়
বিশ্বনাথ কলেজ অৱ এডুকেশ্বন,বিশ্বনাথ
চাৰিদুৱাৰ মহাবিদ্যালয়,গহপুৰ
বিশ্বনাথ কৃষি মহাবিদ্যালয়
বেহালী স্নাতক মহাবিদ্যালয়,বেহালী
চতিয়া মহাবিদ্যালয়,চতিয়া
জিলা শিক্ষা আৰু প্ৰশিক্ষণ প্ৰতিষ্ঠান,বিশ্বনাথ
বিশ্বনাথ চাৰিআলি চৰকাৰী আই টি আই মহাবিদ্যালয়
চৰকাৰী ঔদ্যোগিক প্ৰশিক্ষণ প্ৰতিষ্ঠান,বিশ্বনাথ
জ্ঞান উদয় পেৰামেডিকেল নাৰ্চিং প্ৰতিষ্ঠান,বিশ্বনাথ চাৰিআলি
ডাফ্নে জুনিয়ৰ কলেজ (উ.মা.)
অৰিয়েণ্ট ফ্লাৱাৰ জুনিয়ৰ কলেজ (উ.মা.)
তৰুণ চন্দ্ৰ ভট্টাচাৰ্য মেম’ৰিয়েল জুনিয়ৰ কলেজ (উ.মা.)
আনন্দ ৰাম বৰুৱা জুনিয়ৰ কলেজ (উ.মা.)

প্ৰশাসন

সদৰ ঠাই :	 বিশ্বনাথ চাৰিআলি
মহকুমাৰ সংখ্যা : বিশ্বনাথ চাৰিআলি, গহপুৰ
ৰাজহ চক্ৰ : বিশ্বনাথ চাৰিআলি, গহপুৰ, হেলেম
পুলিচ ষ্টেচন : গহপুৰ, হেলেম, বিহালী, জিনজিয়া, বিশ্বনাথ চাৰিআলি, চতিয়া
চহৰৰ নাম : বিশ্বনাথ চাৰিআলি, গহপুৰ
পৌৰসভাৰ সংখ্যা : ১
নগৰ সমিতিৰ সংখ্যা : ১

লগতে চাওক

বিশ্বনাথ ক্ষেত্ৰ
বিশ্বনাথ ঘাট

তথ্য উৎস

শ্ৰেণী:অসমৰ জিলা